**ОБЩИНСКА ИЗБИРАТЕЛНА КОМИСИЯ**

**СУНГУРЛАРЕ**

**ЗА ИЗБОРИТЕ ЗА КМЕТА НА ОБЩИНА И КМЕТОВE НА КМЕТСТВА  НА  01 НОЕМВРИ 2015 Г.**

**РЕШЕНИЕ № 287–МИ**

**Сунгурларе, 01 ноември 2015 г**

***ОТНОСНО:*** Постъпил е устен сигнал с вх. № 021/01.11.2015 г. от регистъра за жалбите и сигналите водена от ОИК – Сунгурларе от Антон Атанасов .

Пред Общинска избирателна комисия – Сунгурларе е постъпил устен сигнал от Антон Атанасов, с който комисията е уведомена, че в СИК № 013 с. Дъбовица, общ. Сунгурларе изборният ден е приключил преди 19.00 часа и изборната урна е отворена преди този час. Атанасов посочи, че резултатите в същата секция са както следва: 44 гласували избиратели, 35 бюлетини за единия кандидат, 6 бюлетини за другия кандидат, 3 недействителни бюлетини и информацията е получил от трето лице, на което не назова името.

ОИК – Сунгурларе, задължи СИК- Дъбовица да се яви в пълен състав при предаване протоколите, за да даде всеки член на комисията писмено обяснение по случая. В предоставените сведения членовете на секционната избирателна комисия излагат, че преди приключването на изборния ден са отворили избирателната кутия и са започнали броенето на бюлетините. До отварянето на избирателната кутия се е стигнало поради липсата на гласоподаватели пред избирателната секция и при прието единодушно решение от членовете на секционната избирателна комисия. Горното се потвърждава и от обясненията на Кедир Хасан Смаил, пълномощник в секцията.

Предвид така направеното признание, както и обстоятелството, че Антон Атанасов е посочил резултатите от гласуването още в 18,50 часа и същите съвпадат с отчетените в протокола на СИК при приемането му в ОИК – Сунгурларе, комисията приема, че действително избирателната кутия е била отворена и броенето на бюлетините е започнало преди приключването на изборния ден, в нарушение на разпоредбата на чл. 429, ал. 1 и чл. 436, ал. 1 от ИК. Същевременно не се потвърдиха твърденията, че след отварянето на избирателната кутия пред секцията се е появил гласоподавател, който не бил допуснат до гласуване поради предсрочното затваряне на избирателната секция. Секционната избирателна комисия е била водена при приемане на решението си от това, че няма повече гласоподаватели (познават лично всички лица, имащи право на глас).

След проведеното разискване ОИК – Сунгурларе прецени, че от констатираната фактическа обстановка не се откриха факти, които да сочат възпрепятстване упражняването на право на глас на конкретен избирател. Извършеното формално нарушение от членовете на СИК, макар да съставлява административно нарушение, не е в състояние да опорочи изборния процес.

 С оглед изложеното и на основание чл.87, ал.1, т 12 от ИК, Общинска избирателна комисия – Сунгурларе

**РЕШИ:**

ОТХВЪРЛЯ устен сигнал с вх. № 021/01.11.2015 г. от регистъра за жалбите и сигналите, воден от ОИК – Сунгурларе от Антон Атанасов

 Решението може да се обжалва пред Централната избирателна комисия по реда на чл.88 от ИК в срок до три дни от обявяването му пред Централната избирателна комисия.

Препис от решението да се изложи на информационното табло на Общинска избирателна комисия – Сунгурларе, да се публикува на интернет страницата ОИК – Сунгурларе.

Председател:

 Петя Колева

 Секретар:

 Красимира Маринова - Куриева

*Решението е прието 23,00 часа*

*Решението е обявено на ………….2015г. в..........................часа*

*Членове ОИК Сунгурларе*

*1………………………………………………………………......*

*2. …………………………………………………………………*

*Решението е снето от таблото на..........2015 г. в..................часа*

*Членове ОИК Сунгурларе*

*1………………………………………………………………......*

*2. ………………………………………………………………*